ഇരിക്കൂറിലെ ചെങ്കല്ഖനനത്തിന് കണ്ണൂര് കലക്ടറുടെ സ്റ്റോപ്പ് മെമ്മോ ഇരിക്കൂര് : ഇരിക്കൂര് പടിയൂര് പഞ്ചായത്തിലെ കല്ല്യാട് വില്ലേജില് നടക്കുന്ന മുഴുവന് ചെങ്കല് ഖനനവും നിര്ത്തിവെക്കണമെന്നു ജില്ലാ കലക്ടര് ഉത്തരവിട്ടു.ഇതോടെ മേഖലയിലെ 2000 ഏക്കറോളം പ്രദേശത്ത് അനധികൃതമായി നടത്തിവന്നിരുന്ന ചെങ്കല് ഖനനം നിര്ത്തിവെച്ചു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഊരത്തൂര്, കല്ല്യാട് മേഖലയിലായാണ് നിരവധി ചെങ്കല് ക്വാറികള് പ്രവര്ത്തിക്കുന്നത്. നാമമാത്രമായി ചില ക്വാറികള്ക്കു മാത്രമാണ് ഇവിടെ ജിയോളജി വകുപ്പ് ഖനനത്തിനായി അനുമതി നല്കിയിട്ടുള്ളത്. ഈ അനുമതിയുടെ മറവിലാണ് പ്രദേശത്ത് നൂറിലേറെ അനധികൃത ക്വാറികള് പ്രവര്ത്തിക്കുന്നത്. നേരത്തേ ഇവിടുത്തെ മുഴുവന് ഖനനവും നിര്ത്തിവെച്ചിരുന്നു. ചെങ്കല്ലിനുണ്ടായ കടുത്ത ക്ഷാമവും തൊഴിലാളി യൂണിയനുകളുടെ ശക്തമായ സമ്മര്ദ്ദങ്ങളും പരിഗണിച്ച് ഏതാനും ക്വാറികള്ക്ക് അധികൃതര് അനുവദം നല്കുകയായിരുന്നു . ഇതിന്റെ മറവിലാണ് എല്ലാ നിയന്ത്രണങ്ങളും കാറ്റില് പറത്തി വ്യാപകമായി ഖനനം നടന്നുവരുന്നത്. റവന്യൂ വകുപ്പിന്റെ അധീനതയിലുള്ള അന്താരാഷ്ട്ര ആയുര്വേദ ഗവേണ കേന്ദ്രത്തിനായി ഏറ്റെടുക്കാനിരിക്കുന്ന സ്ഥലങ്ങളിലും ചെങ്കല് ലോബികള് കയ്യേറി ഖനനം നടത്തി. ആയുര്വേദ ഗവേഷണ കേന്ദ്രത്തിനായി സ്ഥലം റീ സര്വേ ചെയ്ത് ഏറ്റെടുക്കുന്നതിനുള്ള നടപടി തുടങ്ങിയപ്പോഴാണ് റവന്യു ഭൂമിയും ഏക്കറുകളോളം കൈയേറി ഖനനം നടത്തിയതായി കണ്ടെത്താനായത്. ഇതിനെ തുടര്ന്നാണ് ജില്ലാ കലക്ടര് പ്രദേശത്തെ ഖനനം മുഴുവന് നിര്ത്തിവെക്കാന് ഉത്തരവിട്ടത്. നിരോധനം നടപ്പാക്കുന്നുണ്ടെന്ന് ഉറപ്പു വരുത്തുന്നതിനായി പരിശോധനയ്ക്ക് പ്രത്യേക സ്ക്വാഡിനെയും നിയോഗിച്ചിട്ടുണ്ട്. ഇരിട്ടി ഡപ്യൂട്ടി തഹസില്ദാര്മാരായ എ.വി. പത്മാവതി, എം. ലക്ഷ്മണന്, സീനിയര് സൂപ്രണ്ട് ഷീന, കല്ല്യാട് വില്ലേജ് ഓഫീസര് സിബി മാത്യു എന്നിവരുടെ നേതൃത്വത്തില് റവന്യു സംഘം ചൊവ്വാഴ്ച്ച മേഖലയില് പരിശോധന നടത്തി. മുഴുവന് വാഹനങ്ങളും ഉപകരണങ്ങളും ക്വാറികളില് നിന്നും മാറ്റാന് നിര്ദ്ദേശം നല്കി. ബുധനാഴ്ച്ച മുതല് ഇവ ശ്രദ്ധയില്പ്പെട്ടാല് പിടിച്ചെടുക്കുമെന്നും നിയമ നടപടി സ്വീകരിക്കുമെന്നും മുന്നറയിപ്പും നല്കിയിട്ടുണ്ട്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read വാതില്പ്പടി സേവന പദ്ധതി ഡിസംബറോടെ സംസ്ഥാന വ്യാപകമാക്കും : മുഖ്യമന്ത്രി എസ്. ചന്ദ്രശേഖര് കണ്ണൂര് കലക്ടറായി ചുമതലയേറ്റു കണ്ണൂര് കളക്ടര് ടി വി സുഭാഷ് വിവാഹിതനായി ചിത്രങ്ങള് കാണാം.. പടിയൂര് പഞ്ചായത്തിലെ ഊരത്തൂര്, കല്ല്യാട്, നീലികുളം ഭാഗങ്ങളില് നിന്നും ദിനം പ്രതി നൂറുകണക്കി ലോഡ് ചെങ്കലുകളാണ് നിത്യവും കടത്തിപോകുന്നത്. ഇവിടെ ഒന്നോ രണ്ടോ സെന്റ് സ്ഥലത്ത് മാത്രമാണ് ഖനനത്തിനായി ജിയോളജി വകുപ്പില് നിന്നും അനുമതി വാങ്ങിയിട്ടുള്ളത്. ഈ അനുമതി ഉപയോഗിച്ചാണ് ഏക്കറുകളോളം സ്ഥലത്ത് ഖനനം ചെയ്യുന്നത്.